জ্যাকেট কুল
 সানডাউনার পার্টিগুলোয় ড্রিংক-সহ নিছক গল্প-আড্ডার মেজাজে থাকতে হলে জ্যাকেট আর স্কিনি কার্ডুরয় প্যান্টসের জুড়ি নেই! টেলর সুইফ্টকে ট্যান ব্রাউন জ্যাকেট আর ঘন শেডের লাইল্যাক প্যান্টসে খুবই স্মার্ট দেখাচ্ছে। বুট্‌স যোগ করেছে আলাদা আকর্ষণ! সব সাজেই কালো আকর্ষণীয় একমাত্র— এবার ভুলে যান!

কোটেই কেত


 ব্লেক লাইভলি’র এই জিওমেট্রিক প্যাটার্ন ক্লোক যে কোনও মেঘলা শীতের দিনে চোখ টানতে বাধ্য। মুভি ডেট থাকলে আরামসে পরে ফেলা যায়। বেশ একটা লেপ-কম্বল আমেজ আসবে! ব্লেক টিম-আপ করেছেন মিনি স্কার্ট এবং ক্যামেল বুট্‌সের সঙ্গে। জিন্‌সও পরে নিতে পারেন এর সঙ্গে।
ইন্দো ফিউশন


পার্টি মরসুমের সঙ্গে বিয়েবাড়ি ইত্যাদিরও ধুম চলছে। শাড়ি-লেহঙ্গা তো অনেক হল। ফিউশন ট্রাই করুন এবার। সারা জেন ডিয়াস এখানে ফাল্গুনি অ্যান্ড শেন’এর পিকক লং স্কার্ট পরেছেন। সঙ্গে সাধারণ সাদা শার্ট। তাতেই ঝলমল করছেন। ব্র্যান্ড অ্যাফর্ড না করতে পারলে ভিনটেজ বেনারসি দিয়েও বানিয়ে ফেলতে পারেন লং স্কার্ট। ফ্লেয়ার রাখুন স্কার্টে। ক্যাজুয়াল অথচ মোহময়ী লাগবে।
মেটালে ফেম ফাটালে


মেটালিক ছাড়া উইন্টার পার্টি কোনও সিজনেই জমে না। গোল্ড, সিলভার বা যে কোনও জুয়েল টোন্‌ড রঙে স্যাটারডে নাইটগুলো জমে উঠুক। মেটালিক ফয়েল কোট যেমন-তেমন লুক’এও টুইস্ট আনতে পারে। তবে খেয়াল রাখবেন পুরো লুক’টা সিক্যুইন্‌ড না হয়ে যায়।  
ডেটে চেকমেট


রোমান্টিক ডেট কিংবা ব্রাঞ্চে লং গাউনের বদলি কিছু হতে পারে না এমনিতে। স্টেলা ম্যাকার্টনির এই ফ্লোর লেংথ গাউনটি অ্যানিম্যাল প্রিন্টকে একটা অন্য লেভেলে পৌঁছে দিয়েছে! কালোর মায়া কাটিয়ে বর‌ং একটু সাহসী হোন! রোমান্টিক সাজতে বেছে নিন ফ্যান্টাসি ফ্যাশন!
অফিস স্মার্ট


অফিস পার্টির জন্য বেছে নিতে পারেন শার্ট কিংবা নিটেড সোয়েটার ড্রেস। পুরোটাই নির্ভর করছে পার্টির ধরন এবং অফিসের আবহাওয়ার উপর। যাই হোক, ডেনিম শার্ট ড্রেসে টুইস্ট আনতে শাইন লেদার বেল্ট এবং স্টিলেটোজ পরে নিন। ট্রেঞ্চ কোট বা টুইড জ্যাকেট সঙ্গে নিতে ভুলবেন না কিন্তু!